internet vaartha 202 Views
ముంబై : టైమ్స్‌ ఇంటర్నెట్‌ హెచ్‌డిఎఫ్‌సి సౌజన్యంతో టైమ్స్‌పాయింట్స్‌ హెచ్‌డిఎఫ్‌సి డెబిట్‌ కార్డును విడుదల చేసింది. టైమ్స్‌ ఆఫ్‌ ఇండియా గ్రూప్‌ డిజిటల్‌ విభాగం హెచ్‌డిఎఫ్‌సి బ్యాంకులు ప్రత్యేకమైన కోబ్రాండెడ్‌ డెబిట్‌కార్డు టైమ్స్‌ పాయింట్స్‌ హెచ్‌డిఎఫ్‌సి బ్యాంకు డెబిట్‌కార్డును విడుదల చేసేందుకు ముందుకు వచ్చాయి. ప్రత్యేకమైన లాయల్టీల ద్వారా వినియోగం, సృజనాత్మకత, టైమ్స్‌ ఇంటర్నెట్‌ సైట్లపై డిజిటల్‌ కంటెంట్‌ పంచుకోవడం వంటి లాభాలున్నాయని హెచ్‌డిఎఫ్‌సి ప్రకటించింది. రిటైల్‌, కిరాణా, డైనింగ్‌ విభాగాల్లోని కొనుగోళ్లపై పదిశాతం డిస్కౌంట్‌ లభిస్తుంది. 350కిపైగా ఇ-కామర్స్‌, డైనింగ్‌ వెల్‌నెస్‌, ఆఫ్‌లైన్‌, షాపింగ్‌ కేంద్రాల్లో ఆఫర్లు, రివార్డులు కూడా ఉంటాయని వివరించింది. కస్టమర్లకు పది లక్షల వరకూ వ్యక్తిగత ప్రమాదబీమా కవరేజి, విమాన ప్రమాదాల మరణకవరేజి 50 లక్షలు, జీరో లయబిలిటీ కవర్‌ లక్షవరకూ ఉంటుందని కంపెనీ ప్రకటించింది. యువత టైక్‌సావీ ఆన్‌లైన్‌షాపర్లు భారత్‌లోను, విదేశాల్లోను కూడా టైమ్స్‌పాయింట్స్‌ డెబిట్‌కార్డును ఉపయోగించుకునే అవకాశం లభిస్తుంది. టైమ్‌ ఇంటర్నెట్‌ హెచ్‌డిఎఫ్‌సి బ్యాంకులు జారీచేస్తున్న రెండో కోబ్రాండెడ్‌ కార్డుగా వెల్లడించారు. సంస్థకు 3.5లక్షలమంది కస్టమర్లు ఉన్నారన్నారు. దీనివిజయమే డెబిట్‌ కార్డు జారీచేసేందుకు దారితీసిందని సిఒఒ టైమ్స్‌కార్డ్స్‌ అర్చనా వోహ్రా వెల్లడించారు. హెచ్‌డిఎఫ్‌సి బ్యాంకు నుంచి పరాగ్‌రావు మాట్లాడుతూ కొత్త కార్డు యువతకు మంచి ఉపయోగకరంగా ఉంటుందన్నారు. షాపింగ్‌ లిమిట్‌ 2.75 లక్షలుగాను, ఎటిఎం నుంచి విత్‌డ్రా పరిమితి లక్ష రూపాయలుగా ఉంటుందని వివరించారు.